तुस सोचा रदे होगे एह् केह् चक्कर ऐ ? पर में तुसेंगी जकीन दुआन्ना जे इसदे च कोई चक्कर-वक्कर नेईं। गल्ल एह् ऐ जे अपनी ट्रेनिंग दरान देह्‌रादून च मिगी लोक-संगीत ते लोक-नाचें दे केई प्रोग्राम दिक्खने गी थ्होए। इंदे करी अपने संगीत ते नाचें च मेरी उत्सुकता बधी गेई। इत्थें आइयै में रेडियो ते कल्चरल अकैटमी दे जेह्‌ड़े प्रोगराम दिक्खे, उ’नें इत्थें आइयै में रेडियो ते कल्चरल अकैटमी दे जेह्‌ड़े प्रोग्राम दिक्खे, उ’नें मिगी काफी प्रभावत कीता। इस लेई में दफ्तरा छुट्‌टी लेइयै प्हाड़ी लाके दी सैर करने, उत्थु दे लोक-गीत किट्‌ठे करने दी योजना बनाई लई। कोह्‌ली साह्‌ब कोला चिट्‌ठी इस्सै सिलसले च लैंती ही।